Tifla ta’ 12-il sena mill-Ħamrun iddaħħlet l-isptar wara li intlaqtet minn karozza. L-inċident seħħ għall-ħabta tat-tlieta u kwart ta’ wara nofsinhar fi Triq Qormi, il-Ħamrun. It-tifla kienet għadha kemm niżlet mill-kowċ tal-iskola u waqt li kienet qed taqsam it-triq intlaqtet minn karozza misjuqa minn mara ta’ 39 sena minn Birżebbugia. Hija ttieħdet l-isptar b’ambulanza fejn ġiet iċċertifikata li ma tinsabx fil-periklu tal-mewt.